ตอนนี้ทานยาคุม ลอร่า35 แผงที่2แล้วค่ะ จะสอบถามว่าช่วงเว้น7วัน ก่อนเริ่มแผงใหม่หรือช่วงที่ทานยาคุมอยู่แบบประจำเดือนหมดแล้วอ่ะค่ะ มีเพศสัมพันธ์แบบไม่ป้องกันและหลั่งในได้ไหมคะ จะท้องได้รึเปล่า ในระหว่างที่ทานยาคุมอยู่แล้วพอมีอะไรกันต้องทานยาคุมฉุกเฉินอีกเพิ่มไปอีกได้ไหมคะ
สวัสดีค่ะ หากทานยาคุมกำเนิดชนิด 21 เม็ดอยู่ เมื่อทานยาคุมครบ 21 เม็ด และอยู่ในช่วงเว้นระยะ 7 วัน ก็สามารถที่จะมีเพศสัมพันธ์แบบไม่ป้องกันได้ โอกาสในการตั้งครรภ์นั้นถือว่ามีน้อยมากอยู่ และไม่จำเป็นต้องทานยาคุมฉุกเฉินเข้าไปค่ะ เพราะจะไม่ได้ช่วยเพิ่มประสิทธิภาพในการป้องกันการตั้งครรภ์ แต่อาจได้รับผลข้างเคียงเพิ่มขึ้นโดยไม่จำเป็นค่ะอย่างไรก็ตาม ในช่วงที่เว้นระยะ 7 วันนี้ ควรจะมีประจำเดือนมาด้วย หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ